Спачатку ля ганка ўстановы жадаючыя змаглі паспрабаваць калоць цуркі, тым самым нарыхтаваць матэрыял для далейшай дрэваапрацоўкі, але, каб атрымалася лыжка, шлях трэба адолець няпросты... Потым усіх чакала змястоўная экскурсія ў музеі-пакоі лыжкі, якую захапляльна правяла Алена Ждановіч. Яна і пазнаёміла прысутных з цікавымі фактамі з гісторыі драўлянай лыжкі і новымі экспанатамі музея.